**Ministru kabineta noteikumu projekta „****Grozījumi Ministru kabineta 2010.gada 26.oktobra noteikumos Nr.997 „****Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Ministru kabineta 2011.gada 26.oktobra noteikumi Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi Nr.997) izdoti, pamatojoties uz Ministru kabineta iekārtas likuma 31.panta pirmās daļas 3.punktu.  Noteikumu projekts sagatavots, pamatojoties uz Euro ieviešanas kārtības likuma 30.panta pirmā daļas un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar *eiro* ieviešanu Latvijā”” 7.1.apakšpunktu, kā arī Komisijas Regulas (EK) Nr. 1998/2006 (2006. gada 15. decembris) par Līguma 87. un 88. panta piemērošanu *de minimis* atbalstam (turpmāk – Regula 1998/2006) 1.panta 1.punktu un 5.panta 3.punktu. |
| 2. | Pašreizējā situācija un problēmas | Ņemot vērā *euro* ieviešanu Latvijā līdz ar 2014.gada 1.janvāri, jāveic grozījumi MK noteikumos Nr.997, svītrojot atsauces, kas ietver subsīdijas ekvivalenta uzskaiti latos.  MK noteikumi Nr.997 nosaka, ka atbalsta izsniegšanas termiņš ir 2013.gada 31.decembris, ņemot vērā Regulas 1998/2006 6.pantu, kas nosaka, ka Regulu 1998/2006 piemēro no 2007.gada 1.janvāra līdz 2013.gada 31.decembrim. Savukārt, ņemot vērā, ka jaunā Regula, kas regulē *de minimis* atbalstu, vēl ir izstrādes stadijā, lai nodrošinātu atbalsta pieejamību garantiju veidā pēc 2013.gada, ir nepieciešams pagarināt atbalsta izsniegšanas termiņu atbilstoši Regulas Nr.1998/2006 5.panta 3.punktam, kas nosaka, ka Regulas 1998/2006 spēkā esamības laika beigās jebkuru *de minimis* atbalstu, kurš atbilst Regulas 1998/2006 nosacījumiem, var likumīgi īstenot turpmākajos sešos mēnešos, tas ir, līdz 2014.gada 30.jūnijam. Minētā pieeja ar elektroniskā pasta vēstuli ir saskaņota arī ar Eiropas Komisijas DG Competition pārstāvjiem, kas norāda, ka Regulas 5.panta 3.punkts attiecināms arī uz jauna atbalsta lēmuma pieņemšanu. Savukārt jaunajā *de minimis* atbalsta regulējumā ietvertie nosacījumi tiks iestrādāti MK noteikumos Nr.997 līdz ar jaunās *de minimis* regulas spēkā stāšanos.  Tāpat arī noteikumu projekts paredz no ierobežoto nozaru un darbību saraksta svītrot iekārtu nomu, lai nodrošinātu uzņēmumiem iespējas veikt periodisku un sezonālu ražošanu, neveicot kapitāla ieguldījumus. Šāds grozījums nepieciešams, lai veicinātu uzņēmējdarbības, tajā skaitā ražošanas, attīstību.  Ņemot vērā, ka uzņēmumi darbojas atvērtos preču un pakalpojumu tirgos, kur izšķiroša nozīme ir konkurētspējai, iespējas saņemt garantiju, lai nodrošinātu pietiekamus kredītresursus uzņēmējdarbības, tajā skaitā ražošanas, attīstīšanai, tādejādi veicinot konkurētspēju, ir būtisks faktors Latvijas tautsaimniecības attīstībai.  Regulas 1998/2006 1.panta 1.punkts neliedz atbalsta sniegšanu iekārtu nomai, tādejādi, paplašinot atbalstāmo darbību sarakstu, tiks nodrošinātas iespējas plašākam saimnieciskās darbības veicēju lokam saņemt kredītresursus saimnieciskās darbības veikšanai situācijās, kad tā rīcībā esošais nodrošinājums nav pietiekošs kredītresursu piesaistei nepieciešamā apjomā.  Ņemot vērā, ka vispārējā *de minimis* uzskaites kārtība neparedz attiecināmo izmaksu identificēšanu, lai nodrošinātu 23.1 punktā minēto nosacījumu īstenošanu praktiski, noteikumu projekts paredz precizēt MK noteikumu Nr.997 17.punktu, nosakot, ka finansējuma saņēmējs pirms atbalsta saņemšanas iesniedz apliecinājumu LGA par patiesas informācijas sniegšanu un MK noteikumos Nr.997 ietverto nosacījumu ievērošanu, kas nozīmē, ka apņemas ievērot 23.1 punktā noteikto. Minētais grozījums nemainīs līdz šim spēkā esošo projektu izvērtēšanas kārtību, jo apliecinājums LGA ir jāiesniedz jau šobrīd.  Paralēli ar grozījumiem MK noteikumos Nr.997 tiek virzīti grozījumi Ministru kabineta 2009.gada 10.marta noteikumos Nr.237 „Noteikumi par darbības programmas „Uzņēmējdarbība un inovācijas” papildinājuma 2.2.1.3.aktivitāti „Garantijas komersantu konkurētspējas uzlabošanai”” (turpmāk – MK noteikumi Nr.237), pagarinot projekta īstenošanas termiņu un pielāgojot noteikumus pārejai uz *euro* valūtu. |
| 3. | Saistītie politikas ietekmes novērtējumi un pētījumi | Projekts šo jomu neskar. |

|  |  |  |
| --- | --- | --- |
| 4. | Tiesiskā regulējuma mērķis un būtība | EM ir izstrādājusi grozījumus MK noteikumos Nr.997:  1. pielāgojot MK noteikumus Nr.997 pārejai uz *euro* valūtu, pamatojoties uz Euro ieviešanas kārtības likuma 30.panta pirmo daļu un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu;  2. pagarinot atbalsta izsniegšanas termiņu līdz 2014.gada 30.jūnijam, pamatojoties uz Regulas Nr.1998/2006 5.panta 3.punktu;  3.svītrojot iekārtu nomu no neatbalstāmo nozaru un darbību saraksta atbilstoši Regulas 1998/2006 1.panta 1.punktam;  4. precizējot MK noteikumu Nr.997 17.punktu - paredzot finansējuma saņēmējam pienākumu papildus *de minimis* uzskaites veidlapai iesniegt LGA arī apliecinājumu par MK noteikumos Nr.997 ietverto nosacījumu ievērošanu un patiesas informācijas sniegšanu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | LGA |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | MK noteikumu Nr.997 pielāgošana pārejai uz *euro* valūtu nerada ietekmi uz pieejamā atbalsta apmēru. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Paralēli tiek virzīti grozījumi MK noteikumos Nr.237. |
| 2. | Cita informācija | Nepieciešams veikt grozījumus līgumā par projekta īstenošanu ar LGA. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Noteikumu projekts paredz Regulas 1998/2006 1.panta 1.punktā un 5.panta 3.punktā ietverto nosacījumu ieviešanu. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | |  | | |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, L 379). | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas 1998/2006 5.panta 3.punkts* | | Noteikumu projekta 7.punkts | | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Lai sniegtu *de minimis* valsts atbalstu, dalībvalstij ir obligāti jāpiemēro Regula Nr.1998/2006. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Ņemot vērā, ka noteikumu projekts saskaņā ar Regulas Nr.1998/2006 2.pantu ir atbrīvots no iepriekšējas paziņošanas Eiropas Komisijai, paziņojumu par noteikumu projektu Eiropas Komisijai nav nepieciešams sniegt. | | | |
| Cita informācija | | Nav | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpildi nodrošinās EM un LGA. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III un VI sadaļa – projekts šīs jomas neskar.

Ekonomikas ministrs D.Pavļuts

Vīza: Valsts sekretāra

pienākumu izpildītājs,

valsts sekretāra vietnieks A.Liepiņš

12.12.2013 13:22

1253

A.Nicmane

67013203, Agita.Nicmane@em.gov.lv